Bácsalmás Város Önkormányzata Képviselő-testületének 
11/2026. (VI. 30.) önkormányzati rendelete

a köztemetőről és a temetkezés rendjéről

[1] A rendeletalkotás célja Bácsalmás város közigazgatási területén található köztemető, annak létesítményei, valamint az ott végzett temetkezési szolgáltatási tevékenység helyi adottságok figyelembevételével történő szabályozása, ezzel biztosítva az elhunytak emlékének méltó megőrzését, a kegyeleti szolgáltatás ellátását.
[2] Bácsalmás Város Önkormányzatának Képviselő-testülete a temetőkről és a temetkezési tevékenységről szóló 1999. évi XLIII. törvény 6. § (4) bekezdésben, 40. § (1) bekezdésben, 41. § (3) bekezdésben, 42. §-ában kapott felhatalmazás alapján, az Alaptörvény 32. cikk (1) bekezdés a) pontjában és Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 2. pontjában meghatározott feladatkörében eljárva, Bácsalmás Város Képviselő-testülete és Szervei Szervezeti és Működési Szabályzatáról szóló 13/2025. (X. 31.) önkormányzati rendelet 1. melléklet 1.3.7. pontjában, 2. 2. pontjában és 3.2.2. pontjában biztosított véleményezési jogkörében eljáró Humánpolitikai Bizottság, Jogi és Ügyrendi Bizottság, Pénzügyi és Fejlesztési Bizottság véleményének kikérésével a következőket rendeli el:
1. Általános rendelkezések
1. §
(1) A rendelet hatálya egyrészről kiterjed Bácsalmás város közigazgatási területén fekvő Bácsalmás Város Önkormányzatának (a továbbiakban: önkormányzat) tulajdonában álló 1494. helyrajzi számon fekvő köztemetőre, az 1492/1 helyrajzi számú beépítetlen területre (köztemető tartalék terület) és az 1491/2. helyrajzi számon található ravatalozó épületre (a továbbiakban: köztemető1).
(2) A rendelet hatálya kiterjed másrészről a Római Katolikus Plébánia (a továbbiakban: plébánia) tulajdonában lévő 1491/1. helyrajzi számú temetőre és az 1492/2. helyrajzi számú beépítetlen területre (köztemető tartalék terület), amelyeket vagyonkezelői szerződés alapján ingyenesen adott át köztemetőként történő fenntartásra és üzemeltetésre Bácsalmás Város Önkormányzata részére (a továbbiakban: köztemető2), a továbbiakban: köztemető1 és köztemető2 együttesen: köztemető.
2. Köztemető fenntartása és üzemeltetése
2. §
(1) Az önkormányzat a köztemetőre vonatkozó fenntartási és üzemeltetési kötelezettségét vállalkozások útján, kegyeleti közszolgáltatási szerződéssel (az önkormányzattal szerződő fél a továbbiakban: üzemeltető), valamint temetőkert gondozási közszolgáltatási szerződéssel (az önkormányzattal szerződő fél a továbbiakban: parkgondozó) látja el.
(2) Az üzemeltető, parkgondozó és a temetkezési vállalkozó köteles egymással együttműködni.
3. A köztemető infrastrukturális létesítményei
3. §
(1) Az önkormányzat a köztemetőben
a)	temetőhöz vezető út és sírhelytáblákat (parcelláka) összefogó úthálózat, gépjármű várakozóhely,
b)	kápolna,
c)	ravatalozó,
d)	halotthűtő,
e)	kerítés,
f)	vízvételi lehetőség,
g)	illemhely,
h)	hulladéktároló
infrastrukturális feltételeket biztosítja.
(2) Sírgondozás céljára vizet bárki ingyenesen használhat, a keletkező hulladékot, koszorú- és virágmaradványt az erre kijelölt lerakóhelyen díjtalanul lerakhatja.
(3) Az illemhelyet a temetőlátogatók és a temetőben vállalkozási tevékenységet folytatók díjtalanul használhatják.
4. A köztemető, ravatalozó használatának és igénybevételének rendje
4. §
(1) A köztemetőben mindenkinek a hely csendjének, a kegyeletnek megfelelő magatartást kell tanúsítania.
(2) A köztemetőbe kutyát vagy más állatot bevinni nem szabad, kivételt képeznek a vakvezető és munkakutyák.
(3) Gépjárművel csak halottszállítás, munkavégzés céljából lehet behajtani, kivéve azon személyeket, akik testi-fizikai adottságaik miatt a gyalogos közlekedésre képtelenek.
(4) A temetési helyek kerítéssel nem határolhatók körül. Padot elhelyezni az üzemeltető és az önkormányzat engedélyével szabad, amennyiben az a gépjármű és gyalogos közlekedését nem akadályozza.
(5) A köztemetőben tűzveszélyes tevékenységet végezni csak a tűzvédelmi előírások betartásával szabad.
(6) A köztemető területéről sírkövet, síremléket és fejfát - vagyonvédelmi okokból - csak a temető üzemeltetőjének történt előzetes bejelentés után szabad kivinni.
(7) A temetői munkák során (így különösen rátemetés, exhumálás, áthelyezés) talált értékekről (ékszer, nemesfémből készült protézis) és a találás körülményeiről jegyzőkönyvet kell felvenni. A talált érték biztonságos megőrzéséről gondoskodni kell a jogosultnak történő átadásig.
(8) A köztemetőben a ravatalozót a temetés időpontja előtt legalább 1 órával korábban kell az üzemeltetőnek rendelkezésre bocsátani.
(9) A ravatalozót és berendezéseit a temetkezési szolgáltató rendeltetésszerűen köteles használni.
(10) A köztemetővel kapcsolatos panaszügyintézés az önkormányzat feladata, melyet a Bácsalmási Közös Önkormányzati Hivatalban lát el.
5. Növények elhelyezése, sírgondozás szabályai
5. §
(1) A temetőlátogatók által végezhető munka
a)	az egynyári, vagy évelő lágyszárú dísznövények ültetése, ápolása;
b)	a cserepes, vágott- és művirág, koszorú elhelyezése;
c)	olyan fás szárú növények ültetése, melyek kifejlett állapotban nem érik el a 2 m-es magasságot.
(2) A temetési hely felett rendelkezni jogosult köteles a sírhely gondozását, gyomtalanítását rendszeresen elvégezni.
6. A temetési szolgáltatás és a köztemetőben végzett egyéb vállalkozói tevékenységek ellátásának temetői rendje
6. §
(1) A köztemetőben végzendő minden munkát - kivéve a 5. § (1) bekezdésében foglaltakat – az önkormányzatnak előzetesen be kell jelenteni és az 1. mellékletben foglaltak szerinti díjat meg kell fizetni. Be kell jelenteni továbbá ezen munkálatok végzésének időpontját és várható időtartamát.
(2) A köztemetőben síremlékkel, sírbolttal kapcsolatos kivitelezői munkák hétköznap, illetve munkanapokon a köztemető nyitvatartási idejében végezhetők.
(3) A munka befejezését követően a munkát végző haladéktalanul köteles a visszamaradt anyagokat (törmelék, megmaradt építési anyag, burkolóanyagok stb.) a köztemetőből elszállítani. A munka akkor minősül befejezettnek, ha a munkaterület tiszta, rendezett állapotban van.
(4) A munkavégzés bejelentésének elmulasztása esetén az önkormányzat jogosult az észlelt tartamra szólóan az 1. mellékletben megállapított díjat előírni. E jogosultsága a bejelentett, de nem megfelelően átadott munkaterületre is fennáll a (3) bekezdésben megkövetelt állapot kivitelezéséig.
(5) Az önkormányzat részére a köztemetőben
a)	a temetkezési szolgáltatók kivételével a vállalkozásszerűen munkát végzők a temetőfenntartási hozzájárulás díját,
b)	a temetkezési szolgáltatók, vagy üzemeltető a temetői létesítmények igénybevételéért fizetendő díjat és a hűtőhasználat díját
kötelesek megfizetni, mely díjakat e rendelet 1. melléklete tartalmazza.
7. Az üzemeltető által biztosított szolgáltatások
7. §
(1) A köztemetőben az elhunyt hűtését, sírhelynyitást, sírásást, újratemetést és exhumálást az üzemeltető kizárólagosan végezheti.
(2) Az üzemeltető részére a Köztemető1 temetőrészen
a)	a temetési hely és újraváltási díjat a hozzátartozó,
b)	az alapszolgáltatás (sírkitűzés, felügyelet, nyilvántartás stb.),
ba)	szabványméretű sírgödör kiásása,
bb)	az urnasírhely nyitása (sírhely esetén),
bc)	a kriptanyitás
e rendelet 2. mellékletében megállapított díját a temetkezési szolgáltatók kötelesek megfizetni.
8. A plébánia által alkalmazott fenntartási és üzemeltetési díjak
8. §
(1) A plébánia továbbra is intézi a tulajdonában lévő köztemető2 területen a sírhely kijelölését, a sírhely, sírbolt megváltásával kapcsolatos feladatokat, az ezzel összefüggő nyilvántartás vezetését és a sírhely, sírbolt megváltására vonatkozó díj beszedését, melynek díjait e rendelet 3. melléklete tartalmazza.
(2) A plébánia végzi az 1491/1. helyrajzi számon lévő kápolna fenntartását és üzemeltetését, a kápolnahasználat díjának beszedését is, melynek díját e rendelet 3. melléklete tartalmazza.
9. A temetési hely gazdálkodás szabályai
9. §
(1) A köztemetőt sírhelytáblákra, gyermeksírhely-, urnasírhely-, sírbolt táblákra, valamint hamvak szétszórására alkalmas területekre lehet felosztani.
(2) Külön sírhelytáblákat kell kijelölni a felnőttek, a 10 éven aluli gyermekek eltemetésére.
(3) A táblákat folyószámmal ellátott sorokra, a sorokat pedig sorszámokkal sírhelyekre kell felosztani.
(4) A sírhelyeket a temetés alatt álló sírhelytáblákban - fő szabályként - folytatólagos sorrendben kell felhasználni.
10. §
(1) Az egyszeri megváltás időtartama
a)	sírbolt esetén 60 év,
b)	urnasírbolt esetén 25 év,
c)	sírhely esetén 25 év,
d)	urnafülke, urnasírhely esetén a köztemető1 területen 20 év, a köztemető2 területen 10 év.
(2) Az üzemeltető és a plébánia az (1) bekezdés c) és d) pont szerinti temetési helyek kétszeres időtartamra történő megváltását is engedélyezheti.
(3) A használati idő eltelte után a temetési helyek - külön tiltó rendelkezés hiányában - újabb ciklusra megválthatók.

(4) Ha az újraváltás időtartama a megváltási időnél rövidebb, akkor az újraváltás díja nem lehet magasabb a megváltási díj időarányosan csökkentett részénél.
(5) A temetési hely használatának jogát magánszemélyek között átruházni nem lehet, de a sírhelyet újra megváltó hozzátartozó rendelkezési jogot szerez.
10. Sírhely méretezése, sírjelek alkalmazása, a kegyeleti tárgyak elhelyezése
11. §
(1) Az egyes köztemetői temetési helyeket az e rendelet 4. mellékletének 1. pontjában foglalt táblázat szerint meghatározott méretek alapján kell kialakítani.
(2) Az egyes köztemetői sírboltokat az e rendelet 4. mellékletének 2. pontjában foglalt táblázat szerint meghatározott méretek alapján kell kialakítani.
(3) A sírok egymástól való oldaltávolságának legalább 60 cm-nek, gyermek síroknál pedig legalább 30 cm-nek kell lennie. A sírdombok magassága legfeljebb 50 cm lehet.
(4) Mélyített felnőtt sírhelybe (220 cm) tisztiorvosi engedély alapján, a rendelet 2. mellékletében meghatározott pótdíj fizetése ellenében - még egy koporsó temethető. A pótdíjat a következő sírhely használati idő meghosszabbításánál időarányosan be kell számítani.
(5) Felnőtt sírba elhelyezett két koporsón kívül még két urna is temethető. Koporsóban történő rátemetés alkalmazása nélkül a sírban még 4 urna helyezhető el. Elhaltanként a pótdíj mértéke a (4) bekezdés szerinti, ez azonban a sírhely használati idejét nem hosszabbítja meg.
(6) Felnőtt sírhely-díj befizetése mellett a felnőtt sírhelytáblába 10 éven aluli gyermek is temethető. Ilyen esetben azonban a sír méreteinek a felnőtt sír méreteivel azonosnak kell lennie.
(7) A sírhelyeket kifalazni, kibetonozni nem lehet.
(8) A sírhelyeken sírdomb kialakítása (felhantolás) nem kötelező. A hant nélküli parcellák létesítésére kijelölt területen sírdomb nem alakítható ki.
(9) Rátemetés esetén - a balesetek elkerülése végett - a síremléket a temettetőnek le kell bontania és újból, biztonságosan fel kell állíttatnia.
(10) Az urnafülke kialakítása: fekete, vagy egyéb színű gránitlap csavarozott és ragasztott kialakítással, a feliratozás vésett kivitelben. Díszítés karcolt, vésett kivitelben a lapon igény szerint elhelyezhető. Költsége az eltemettetőt terheli.
(11) Első számú sírhelynek minősülnek a közvetlenül a közlekedési utak mentén fekvő sírhelyek, másodosztályú sírhelynek minősülnek az első osztályú helyek között fekvő sírhelyek, harmadosztályú sírhelynek minősülnek a köztemetés számára felhasznált sírhelyek fekvéstől függetlenül. A temetőkataszteren az osztályba sorolást szerepeltetni kell.
(12) A temetőben csak a sírok, sírjelek, urnahelyek díszítésére szolgáló, a kegyeleti jelleget nem sértő tárgyak, növények helyezhetők el. Az engedély nélküli, vagy a temető rendjét zavaró tárgyakat, növényeket a temető üzemeltetője eltávolítja, illetve az elhelyezővel eltávolíttatja.
12. §
(1) Sírboltot csak kiviteli terv alapján lehet építeni, a tervet az önkormányzatnak be kell mutatni.
(2) A sírbolt felett rendelkezőnek az tekinthető, aki a megváltási díjat megfizette.
(3) Arra nézve, hogy a sírboltba kik temetkezhetnek, a létesítőnek a sírboltkönyvbe bejegyzett rendelkezései az irányadók.
11. Záró rendelkezések
13. §
Ez a rendelet 2026. július 1-jén lép hatályba.
14. §
Hatályát veszti a köztemetőről és a temetkezés rendjéről szóló 11/2024. (IX. 25.) önkormányzati rendelet.







	Németh Balázs	Patocskai Ibolya
	polgármester 	jegyző 







Záradék:

Megalkotta Bácsalmás Város Önkormányzatának Képviselő-testülete a 2026. június 30-án tartott ülésén.
Kihirdetve: a Bácsalmási Közös Önkormányzati Hivatal tájékoztató tábláján, 
2026. június 30-án, 16.00 órakor.




		Patocskai Ibolya
		jegyző

1. melléklet a 11/2026. VI. 30.) önkormányzati rendelethez


Az önkormányzat számára fizetendő díjmértékek a köztemetőben

1. A köztemetőben – a temetkezési szolgáltatók kivételével – vállalkozásszerűen munkát végzők által fizetendő temetőfenntartási hozzájárulási díj

	
	A
	B
	C

	1
	Vállalkozói munkavégzés megnevezése
	Nettó (Ft/alkalom)
	Bruttó (Ft/alkalom)

	2
	Új kripta készítése
	30 000
	38 100

	3
	Új 1-es sírhely készítése
	10 000
	12 700

	4
	Új 2-es sírhely készítése
	15 000
	19 050

	5
	Sírfelújítás 1-es sírhely
	4000
	5080

	6
	Sírfelújítás 2-es sírhely
	5000
	6350



2.Temetkezési szolgáltatók által fizetendő díjak

	
	A
	B
	C

	1
	Megnevezés
	Nettó
	Bruttó

	2
	Temetői létesítmények igénybevételéért fizetendő díj (temetőhasználat)
	39 600 Ft/eset
	50 292 Ftt/eset

	3
	Hűtőhasználat
	2500 Ft/nap
	3175 Ft/nap












2. melléklet a 11/2026. VI. 30.) önkormányzati rendelethez

Az üzemeltető számára fizetendő díjmértékek a köztemető1 területrészen

1. Temetési hely és újraváltási díjak

1.1. Sírbolthely (kripta) megváltási (60 évre), újraváltás minimum 30 év időtartamra lehetséges
	[bookmark: _Hlk132179020][bookmark: _Hlk132179545]
	A
	B
	C

	[bookmark: _Hlk132179096]1
	Megnevezés
	Nettó (Ft)
	Bruttó (Ft)

	2
	2 személyes 
	30 000
	38 100

	3
	4 személyes 
	40 000
	50 800

	4
	6 személyes 
	60 000
	76 200

	5
	8 személyes 
	80 000
	101 600



1.2. Sírhely megváltási (25 évre), újraváltás minimum 10 évre lehetséges
	
	A
	B
	C

	1
	Megnevezés
	Nettó (Ft/férőhely)
	Bruttó (Ft/férőhely)

	2
	I. osztályú sírhely 
	15 000
	19 050

	3
	II. osztályú sírhely 
	10 000
	12 700

	4
	III. osztályú sírhely 
	díjmentes
	díjmentes



1.3. Urnafülke megváltási díja (20 évre)
	
	A
	B
	C

	1
	Megnevezés
	Nettó (Ft/urnafülke)
	Bruttó (Ft/urnafülke)

	2
	2 férőhelyes urnafülke (fedlappal együtt)
	95 000
	120 650



1.4. Urnafülke újraváltási díja (20 évre)
	[bookmark: _Hlk132188745]
	A
	B
	C

	1
	Megnevezés
	Nettó (Ft/urnafülke)
	Bruttó (Ft/urnafülke)

	2
	Urnafülke 
	25 000
	31 750



1.5. Családi urnafülke megváltási díja (20 évre)
	[bookmark: _Hlk132188950]
	A
	B
	C

	1
	Megnevezés
	Nettó (Ft/urnafülke)
	Bruttó (Ft/urnafülke)

	2
	6 férőhelyes urnafülke (fedlappal együtt)
	120 000
	152 400



1.6. Családi urnafülke újraváltási díja (20 évre)
	
	A
	B
	C

	1
	Megnevezés
	Nettó (Ft/urnafülke)
	Bruttó (Ft/urnafülke)

	2
	Urnafülke 
	40 000
	50 800



1.7. Egyéb díjak
A megállapított sírhelydíjon felül 50 % pótdíjat köteles fizetni az, aki
a) mélyített felnőtt sírhelybe tisztiorvosi engedély alapján még egy koporsót kíván temetni,
b) mélyített felnőtt sírhelybe tisztiorvosi engedély alapján urnát kíván elhelyezni.

2.Temetkezési szolgáltatók által fizetendő díjak
	
	A
	B
	C

	1
	Megnevezés
	Nettó (Ft)
	Bruttó (Ft)

	2
	Alapszolgáltatás (sírkitűzés, felügyelet, nyilvántartás stb.)  
	10 560
	13411

	3
	Szabványméretű sírgödör kiásása
	31 680
	40 234

	4
	Urnahely nyitása (sírhely esetén)
	21 120
	26 822

	5
	Kriptanyitás
	26 400
	33 528


3. melléklet a 11/2026. (VI. 30.) önkormányzati rendelethez

A plébánia számára fizetendő díjmértékek a köztemető2 területrészen

1.Temetési hely megváltásáért fizetendő díjak

1.1. I. osztályú sírhelyek az 1., 2., 8. és 9. parcellákban: 1.480,- Ft/fő/év, 25 évre; újraváltás minimum 10 évre lehetséges
	
	A
	B

	1
	Megnevezés
	Ár (Ft)

	2
	1-es sírhely:
	37 000

	3
	2-es sírhely:
	74 000



1.2. Kripta 1080,- Ft/fő/év, 60 évre; újraváltás minimum 30 évre lehetséges
	
	A
	B

	1
	Megnevezés
	Ár (Ft)

	2
	2 férőhely:
	129 600

	3
	4 férőhely:
	259 200

	4
	6 férőhely:
	388 800

	5
	8 férőhely:
	518 400



1.3. II. osztályú sírhelyek a többi parcellában: 1080,- Ft/fő/év, 25 évre; újraváltás minimum 10 évre lehetséges
	
	A
	B

	1
	Megnevezés
	Ár (Ft)

	2
	1-es sírhely:
	27 000

	3
	2-es sírhely:
	54 000



1.4.Kripta 900,- Ft/fő/év, 60 évre; újraváltás minimum 30 évre lehetséges
	
	A
	B

	1
	Megnevezés
	Ár (Ft)

	2
	2 férőhely:
	108 000

	3
	4 férőhely:
	216 000

	4
	6 férőhely:
	324 000

	5
	8 férőhely:
	432 000



   1.5. Urnafülke (egy urnafülkében kettő urna helyezhető el) 2500 Ft/fő/év + 10 000 Ft tábla, 10 évre; újraváltás minimum 5 évre lehetséges
	
	A
	B

	1
	Megnevezés
	Ár (Ft)

	2
	2 hely:
	50 000



1.6.A meglévő gyermek sírhelyek díja a mindenkori sírhelyek díjának 50%-a

2.Fenntartási díjak

	
	A
	B

	1
	Megnevezés
	díj (Ft)

	2
	Kápolnahasználat:
	17 000

	3
	Adminisztrációs díj (egyházi temetés esetén a díj 50 %-a fizetendő):
	34 000





4. melléklet a 11/2026. (VI. 30.) önkormányzati rendelethez

1. A köztemetőben lévő temetési helyek méretei

	
	A
	B
	C

	1
	Megnevezés
	Hossza (cm)
	Szélessége (cm)

	2
	Egyes felnőtt sírhely
	220
	80

	3
	Mélyített egyes felnőtt sírhely
	220
	80

	4
	Kettős felnőtt sírhely
	220
	160

	5
	Mélyített kettős felnőtt sírhely
	220
	160

	6
	Urna földbe temetésénél
	80
	60

	7
	Urnafülke
	30
	30

	8
	Családi urnafülke
	40
	30



2. A köztemetőben lévő sírboltok méretei

	
	A
	B
	C

	1
	Megnevezés
	Hossza (cm)
	Szélessége (cm)

	2
	Kettő személyes sírbolt
	270
	150

	3
	Négyszemélyes sírbolt
	300
	275

	4
	Hatszemélyes sírbolt
	300
	275

	5
	Nyolcszemélyes sírbolt
	360
	280






